последици за другата страна по споразумението. И двете страни по споразумението ще си сътрудничат с цел постигане на незабавно решение при спазване на принципа за прозрачност. Страните по споразумението ще се въздържат от действия, които не са свързани с текущата извънредна ситуация и които могат да предизвикат или задълбочат отрицателните последици за доставката на природен газ, нефт или електроенергия между Украйна и Европейския съюз.
 15.
 Всяка от страните по споразумението поема поотделно разходите, свързани с действията в рамките на настоящото приложение.
 16.
 Страните по споразумението запазват поверителността на цялата обменена помежду им информация, за която е посочено, че е поверителна. Страните по споразумението предприемат необходимите мерки за защита на поверителната информация въз основа на съответните законови и подзаконови актове на Украйна или на Европейския съюз и/или на неговите държави членки, както е приложимо, както и в съответствие с приложимите международни споразумения и конвенции.
 17.
 Страните по споразумението могат по взаимно съгласие да поканят представители на трети страни да участват в консултациите или мониторинга, посочени в параграфи 8 и 12.
 18.
 Страните по споразумението могат да се споразумеят да адаптират разпоредбите на настоящото приложение с оглед на създаване на механизъм за ранно предупреждение между тях и други страни.
 19.
 Нарушаването на този механизъм не може да служи като основание за процедури за уреждане на спорове по силата на настоящото споразумение. Освен това в такива процедури за уреждане на спорове никоя от страните по споразумението не може да разчита на или да представя като доказателство:
 —
 възприетите позиции или направените предложения от другата страна по споразумението по време на процедурата; или
 —
 факта, че другата страна по споразумението е изразила желание да приеме решение относно извънредната ситуация, предмет на механизма.
 ПРИЛОЖЕНИЕ XXVII КЪМ ГЛАВА 1
 СЪТРУДНИЧЕСТВО В ОБЛАСТТА НА ЕНЕРГЕТИКАТА, ВКЛЮЧИТЕЛНО ПО ЯДРЕНИ ВЪПРОСИ
 Украйна се ангажира с постепенното сближаване на своето законодателство с посоченото по-долу законодателство на ЕС в установените срокове:
 Електроенергия
 Директива 2003/54/ЕО относно общите правила за вътрешния пазар на електроенергия
 График: разпоредбите на директивата започват се прилагат не по-късно от 1.1.2012 г., както е посочено в Протокола относно асоциирането на Украйна към Договора за създаване на Енергийна общност.
 Регламент (ЕО) No 1228/2003 относно условията за достъп до мрежата за трансграничен обмен на електроенергия, изменен с Решение 2006/770/ЕО на Комисията
 График: разпоредбите на регламента започват да се прилагат не по-късно от 1.1.2012 г., както е посочено в Протокола относно асоциирането на Украйна към Договора за създаване на Енергийна общност.
 Директива 2005/89/ЕО относно мерки за гарантиране сигурност на доставките на електрическа енергия и инфраструктурните инвестиции
 График: разпоредбите на директивата започват се прилагат не по-късно от 1.1.2012 г., както е посочено в Протокола относно асоциирането на Украйна към Договора за създаване на Енергийна общност.
 Природен газ
 Директива 2003/55/ЕО относно общите правила за вътрешния пазар на природен газ и отменяне на Директива 98/30/ЕО
 График: разпоредбите на директивата започват се прилагат не по-късно от 1.1.2012 г., както е посочено в Протокола относно асоциирането на Украйна към Договора за създаване на Енергийна общност.
 Регламент (ЕО) No 1775/2005 относно условия за достъп до газопреносни мрежи
 График: